Nám í ljósmyndun endurspeglar kröfur um þekkingu og færni þeirra sem vinna í greininni . Nemendur læra að beita þekkingu sinni og verkkunnáttu á sjálfstæðan hátt . Ljósmyndari þarf að hafa góða innsýn í flókin tækniatriði sem varða uppsetningu og vinnslu ljósmynda sem og útprentunarmöguleika því þróun á þessum sviðum er hröð . Ljósmyndari þarf einnig að kunna skil á þeirri tækni sem byggir á filmu og framköllun í myrkraherbergi sem og stafrænni tækni sem nýtir sér tölvutækni og prentara . Almennar upplýsingar Inntökuskilyrði Fyrst þarf að klára grunnnám upplýsinga - og fjölmiðlagreina . Þegar því námi er lokið þá geta nemendur sótt um nám í ljósmyndun , sem er sérsvið og tekur tvær annir eftir grunnnámið . Með umsókn skal fylgja minnislykill með 15 myndum ca. 2000 x 3000 pixela stærð sem sýna góðan þverskurð af getu umsækjanda . Þessum gögnum skal skilað á skrifstofu Tækniskólans , Skólavörðuholti . Umsóknarfrestur er til og með 4. maí 2020 . Nánari upplýsingar gefur Kristín Þóra Kristjánsdóttir skólastjóri Upplýsingatækniskólans . Sótt er um rafrænt á umsóknarvef – sjá sækja um takka hér á síðunni .